CELEX: 62018CN0145
Language: hr
Date: 2018-02-23 00:00:00
Title: Predmet C-145/18: Zahtjev za prethodnu odluku koji je 23. veljače 2018. uputio Conseil d'État (Francuska) – Regards Photographiques SARL protiv Ministre de l'Action et des Comptes publics

7.5.2018   
            
            
               HR
            
            
               Službeni list Europske unije
            
            
               C 161/40
            
         Zahtjev za prethodnu odluku koji je 23. veljače 2018. uputio Conseil d'État (Francuska) – Regards Photographiques SARL protiv Ministre de l'Action et des Comptes publics
   (Predmet C-145/18)
   (2018/C 161/44)
   Jezik postupka: francuski
   
      Sud koji je uputio zahtjev
   
   Conseil d'État
   
      Stranke glavnog postupka
   
   
      Tužitelj: Regards Photographiques SARL
   
      Tuženik: Ministre de l'Action et des Comptes publics
   
      Prethodna pitanja
   
   
               —
            
            
               Treba li odredbe članaka 103. i 311. Direktive 2006/112/EZ od 28. studenoga 2006. (1) kao i točke 7. njezina Priloga IX. dijela A. tumačiti na način da se njima samo nalaže da fotografije snimi njihov autor, da ih on otisne ili da se to učini pod njegovim nadzorom, da ih potpiše i ograniči na trideset kopija, a da su uključene sve veličine i podloge, kako bi mogao imati pravo na sniženu stopu poreza na dodanu vrijednost?
            
         
               —
            
            
               U slučaju pozitivnog odgovora na prvo pitanje, je li unatoč tome državama članicama dopušteno da u pogledu fotografija koje usto nisu umjetničke isključi pravo na sniženu stopu poreza na dodanu vrijednost?
            
         
               —
            
            
               U slučaju negativnog odgovora na prvo pitanje, kojim drugim uvjetima trebaju udovoljavati fotografije kako bi se na njih mogla primjenjivati snižena stopa poreza na dodanu vrijednost? Osobito, moraju li one biti umjetničke?
            
         
               —
            
            
               Treba li te uvjete unutar Europske unije ujednačeno tumačiti ili oni upućuju na pravo svake države članice, osobito u području intelektualnog vlasništva?
            
         
      (1)  Direktiva Vijeća 2006/112/EZ od 28. studenog 2006. o zajedničkom sustavu poreza na dodanu vrijednost (SL 2006., L 347, str. 1.) (SL, posebno izdanje na hrvatskom jeziku, poglavlje 9., svezak 1. str. 120.)